Abu Nawas

Abu Nawas (Abū-Nuwās: bhâsa Arab: ابو نواس),otabâ sè èkennal kalabân nyama Abu Ali Al-Hasan bin Hani Al-Hakami (756-814) otabâ Abu Nawas, areya sala sèttong penyair Arab. Abu nawas lahèr è Kotta Ahvaz, Persia. Abu Nawas aropaaghi toronan Arab bân Persia.  

Abu Nawas tamasok sala sèttonga penyair Sastra Arab Klasik sè kotara. Abu Nawas èkennal orèng sè bijaksana bân orèng sè loco. Abu Nawas bâḍâ è sala sèttonga carèta seribu satu malâm. È carètana Abu Nawas tak terro dhâddhi hakim (qadi) samarèna ollè bâsiyat ḍâri bapakna, mangkana Abu Nawas ongghâ dhâ’ bhungkana gheddâng akadhi jhârân. Abu Nawas sâgghut ètantang sareng ratoh Harun Ar-Rasyid bân cakancana Abu Nawas sopajhâ alakoni kalakoan sè tak masok akal akadhi ngallè maligi dhâ ghunong bân èn laèn.

Biografi

Lahèr 
Abu Nawas lahèr è taon 747 M è Kotta Ahvaz, Iran molaè ghi' kènè'. Nyama lanjhânga Abu Ali Al-Hasan bin Hani Al-Hakami. Saampona bapakna sobung omor, èbhuna nyambi Abu Nawas ngallè ḍâ' Kotta Basra, Irak. È dissak ajhâr cem-macema èlmo aghâma akadiyâ èlmo hadis, sastra Arab, bân èlmo Al-Qur’an.

Alako è Bagdad 
Tak abit samarèna ajhâr èlmo aghâma, Abu Nawas atemmo kalabân Walibah ibn Habib Al-Asad. Walibah abhârrik pangajhâran kâ Abu Nawas sopajhâ maalos bân mabhâgus bhâsa sè èangghuy. Abu Nawas mangkat kâ Kufah kalabhân tojjuwân atâmmo bân orèng Arab Badui, sopajhâ bisa ajhâr maalos bân maḍâlem sastra bhâsa Arab. Mèlanah ḍâri rèya Abu Nawas bisa dhâddi orèng se kotara polana puisina sè loco, sè dimma èssèna puisina benni tema-tema tradisional akadhi tema padang pasir, nangèng èssèna puisina Abu Nawas arèya acarèta kaodhiân orèng kotta, kabhungaan nginum anggur bân carètana nakkanak lakèk ngodhâ sè parappan trèsna. Abu Nawas aghâbhây puisi sè èssèna tentang pojhiân sè akantha adukung ḍâ’ khlaifah Harun Ar-Rasyid, ahèrra Abu Nawas èpadhâddhi kaparjhâanna Khalifah Harun Ar-Rasyid, Raja Dinasti Abbasiyah sè nomer lèmak.

Pârtobhâtân 
Abu Nawas ghi' ngoḍâna arèya orèng sè lèbur mèrammè, lèbur hura-hura, lèbur bukmabuân saèngghâna èssè puisina tentang bukmabuân, rèng bhinik, bân trèsna. Tapè makkè lèbur bukmabu'ân kapènterânna Abu Nawas è ḍâlem aghâbay puisi sobhung tandingânna. Abu Nawas bisa aghâbay ocak sè bhâghus. È sèttong bhâkto Abu Nawas maca puisi tentang Bani Mudhar, Abu Nawas èokom sabâb khalifah arassa tersinggung ḍâ’ puisina sè èbâca Abu Nawas.  

Samarèna èokom, puisi-puisina Abu Nawas aobhâ religius, manabi sabhâlluna Abu Nawas sombong, samangkèn lebbhi pasra ḍâ’ kobhâsana Allah. Syair-syairrâ sè tentang atobhât abhuktè  jhâ’ saongghuna Abu Nawas andik èlmo sè tèngghi.

Wafat 
Bennyak pendapat Taon wafatta Abu Nawas, baḍâ sè ngocak taon 806 M, baḍâ sè ngocak taon 813 M, baḍâ sè ngocak kèya taon 814 M. èkobhuraghi è Kotta Bagdad, Irak.

Sombhâr